b'\n_START_ARTICLE_\nNordjobb\n_START_PARAGRAPH_\nNordjobb er et nordisk arbejdsmarkedsprogram, der har eksisteret siden 1985. Programmet ejes af Foreningerne Nordens Forbund, FNF, og finansieres af Nordisk Ministerr\xc3\xa5d, nationale departementer og myndigheder og delvis af projektpenge. Det koordineres fra det nordiske sekretariat, beliggende i K\xc3\xb8benhavn, men Nordjobb har virksomhed i alle de nordiske lande Danmark, Finland, Island, Norge og Sverige, inklusive de selvstyrende omr\xc3\xa5der F\xc3\xa6r\xc3\xb8erne, Gr\xc3\xb8nland og \xc3\x85land. Nordjobb er ideelt og politisk uafh\xc3\xa6ngigt. Hvert \xc3\xa5r formidles ca. 700-800 sommerjob til nordiske og europ\xc3\xa6iske unge mellem 18-30 \xc3\xa5r. Nordjobbs grundkoncept er at formidle arbejde, bolig og kultur- og fritidsprogram til deltagerne. Siden starten i 1985 er mere end 25.000 job blevet formidlet til unge i de nordiske lande.\n_START_SECTION_\nMission\n_START_PARAGRAPH_\nMissionen er at \xc3\xb8ge mobiliteten blandt unge p\xc3\xa5 det nordiske arbejdsmarked samt at bidrage til at styrke det nordiske arbejdsmarked. S\xc3\xa6rligt fokus l\xc3\xa6gges p\xc3\xa5 at modvirke nordisk ungdomsarbejdsl\xc3\xb8shed. Ud over dette arbejder Nordjobb for at \xc3\xb8ge kendskabet til de nordiske lande, deres sprog og kulturer blandt programmets deltagere.\n_START_SECTION_\nNordisk Jobstart\n_START_PARAGRAPH_\nNordisk Jobstart har til hovedform\xc3\xa5l at \xc3\xb8ge mobiliteten af unge med h\xc3\xb8jere uddannelse over gr\xc3\xa6nserne i \xc3\x98resundsregionen. Nordisk Jobstart vil skabe positive effekter p\xc3\xa5 besk\xc3\xa6ftigelsen hos de unge b\xc3\xa5de p\xc3\xa5 kortere og l\xc3\xa6ngere sigt.\n_START_SECTION_\nEntrepren\xc3\xb8rskab over Gr\xc3\xa6nser\n_START_PARAGRAPH_\nForm\xc3\xa5let med projektet Entrepren\xc3\xb8rskab over Gr\xc3\xa6nser er at udvikle en metode der har entrepren\xc3\xb8rskab i fokus, og at \xc3\xb8ge selvst\xc3\xa6ndigheden blandt de unge mellem 18-28 \xc3\xa5r som st\xc3\xa5r uden for arbejdsmarkedet, samtidig er sigtet at strukturerne p\xc3\xa5 arbejdsmarkedet vil blive p\xc3\xa5virket af at organisationerne og virksomhederne bliver mere modtagelige for forskellighed og mangfoldighed p\xc3\xa5 arbejdspladsen.'